Két nap alatt közel 900 önkéntes egészségügyi dolgozó jelentkezett az Emberi Erőforrások Minisztériumának (Emmi) felhívására. A jelentkezők egy részét már el is kezdték beosztani, írja a Magyar Nemzet.

A tárca közlése szerint a segítők közül öten a Szent László Kórházban, húszan a Nemzeti Népegészségügyi Központban látnak el adminisztratív és betegellátási feladatokat, ötvenen pedig a járványügyi mintavételekben segédkeznek majd.

Kásler Miklós miniszter egy másik felhívásban azt közölte az egyetemi tanulmányaik utolsó évét töltő orvostanhallgatókkal, hogy a koronavírus-járvány megfékezése érdekében kötelező érvénnyel mozgósíthatók különféle feladatok elvégzésére. Így

a fertőzésgyanúsak és fertőzöttek megfigyelésére,

a középsúlyos vagy súlyos állapotú fertőzöttek,

az idősek és/vagy fogyatékosok, valamint

a karanténban lévők ellátására.

A miniszter arra kérte az utolsó éves hallgatókat: ma, azaz csütörtök reggelig jelezzék, hogy a felsoroltak közül mire jelentkeznek.

Durva influenza vagy veszélyes világjárvány?

Vannak, akiknek már nincsenek kérdéseik, és vannak, akik az Indexet olvassák! Támogasd te is a független újságírást, hogy ebben a nehéz helyzetben is tovább dolgozhassunk! Kattints ide!